**Masofaviy ta’lim sharoitida talabalarning bilim olishdagi**

**imkoniyatlar**

***Sidiqova Dilora Shavkatovna***

***BuxDU tayanch doktoranti***

**Annotatsiya:** ushbu maqolada masofaviy ta’lim sharoitida talabalarning bilim olishdagi imkoniyatlari va masofaviy o’qitishda axborot texnologiyalardan foydalanish haqida ma’lumotlar keltirilgan.

**Аннотация:** в этой статье представлена ​​информация о возможностях обучения студентов в дистанционном обучении и использовании информационных технологий в дистанционном обучении.

**Annotation:** this article provides information on students' learning opportunities in distance learning and the use of information technology in distance learning.

**Kalit so’zlar:** ta’lim oluvchi, texnologiya, internet, masofaviy ta’lim, kommunikatsion texnologiyalar, bilim, ko’nikma, malaka, uzluksiz ta’lim, masofaviy o’qitish.

**Ключевая слова:** ученик, технология, интернет, дистанционное обучение, коммуникационные технологии, знание, навык, малака, непрерывное образование, дистанционное обучение.

**Key words:** learner, technology, internet, distance learning, communication technology, knowledge, skills, qualifications, continuing education, distance learning.

Ta’lim oluvchilar an’anaviy texnologiyalarga nisbatan axborot  
va kommunikatsion texnologiyalar (AKT) yordamida bilimlarni 40-60 foizgacha tez va qisqa muddatda o’zlashtiradi. Shu bois zamonaviy sharoitda masofadan o’qitish butun dunyo miqyosida jadal rivojlanmoqda.

Masofaviy o’qitishning maqsadi talabalarning dasturiy bilim,  
tasavvur va ko’nikmalari asosida mustaqil ishlash samaradorligini  
oshirish – ularni ilmiy fikrlashga o’rgatish, o’quvfaniga qiziqishini  
kuchaytirish, kasbiy bilimlarini chuqurlashtirish, nazariy va  
amaliy mashg’ulot mobaynida faolligini kuchaytirishdan iborat.  
Bunday faoliyatda masofali o’qitishning ulushi kattadir. Ma’lumki,  
masofaviy ta’limda o’qitish modeli (birlamchi modeli, ikkilamchi  
modeli, aralash modeli, konsorsium, franchayzing, validatsiya,  
uzoqlashtirilgan auditoriyalar va loyihalar), texnologiyalar (keys,  
korrespondentlik ta’limi, radiotelevizion, tarmoqli va mobil ta’lim),  
kategoriyalar (sinxron va asinxron) asosiy o’rin tutadi. “Masofaviy ta’lim” tushunchasi fanga o’tgan asr 90 – yillarida kirib kelgan.  
Ingliz tilida “Masofaviy ta’lim” (distant education) “Masofada o’qitish” (distant  
learning) kabi variantlarda ham qo’llaniladi. Ta’lim jarayonlarini  
telekomunikatsiyalardan foydalangan holda tashkil etishni esa (tele training) deb  
yuritiladi.  
 “Masofaviy ta’lim” tushunchasi-ta’lim o’quv axborotlarini oluvchiga  
masofada turib, etkazib berishni ta’minlovchi (sun’iy yo’ldosh, televideniye,  
kompyuter tarmoqlari va boshqalar orqali) yangi axborot texnologiyalaridan  
foydalanishga asoslangan maxsus ta’lim xizmatlari to’plami sifatida e’tirof  
etilgan.

O’zbekiston Respublikasi Prezidentining “2022-2026-yillarda mo’ljallangan Yangi O’zbekistonning taraqqiyot strategiyasi to’g’risida”gi Farmonining 46-maqsadida shunday keltirilgan: “Oliy ta’lim bilan qamrov darajasini 50 foizga yetkazish va ta’lim sifatini oshirish” da Oliy ta’lim muassasalari imkoniyatlarini hisobga olgan holda ta’lim shakllari, shu jumladan masofaviy ta’lim shakli bo’yicha ham qabul kvotani shakllantirish (212), ishlab chiqarishdan ajralmagan holda oliy ma’lumot olish imkoniyati yanada kengaytirish, bunda bosqichma-bosqich masofaviy ta’lim shaklida kadrlar tayyorlashni yo’lga qo’yish (213) kabi maqsadlar belgilanib olindi.

**Masofaviy ta’lim** – aholining keng qatlami uchun maxsus  
informatsion ta’limga qaratilgan bo’lib, masofadan turib o’quv axborotlarini almashish vositalari (yo’ldoshli, aloqa, televidenie, radio, kompyuter va b.) yordamida amalga oshiriluvchi ta’lim xizmatlari majmui hisoblanadi. Masofaviy ta’limda ta’lim jarayoni kompyuter texnikasi va telekommunikatsiya vositalari  
hamda boshqa yangi axborot texnologiyalarini qo’llashga asoslangan an’anaviy va innovatsion ta’lim texnologiyalari, ta’limning dasturiy-texnik vositalaridan foydalaniladi. Masofaviy ta’limda o’qish xarajatlari tejaladi, hududiy cheklanish bo’lmaydi, o’qishning xilma-xil zamonaviy texnik vositalaridan foydalaniladi,  
nufuzli ta’lim muassasalarining dasturlari va o’quv-uslubiy majmualaridan foydalanish imkoniyatlari vujudga keladi.

Masofaviy ta’limning maqsadi quyidagilardan iborat:

- mamlakat miqyosidagi barcha hududlar va chet eldagi barcha ta’lim olishni xohlovchilarga birdek ta’lim olish imkoniyatini yaratib berish;

- yetakchi universitetlar, akademiyalar, institutlar, tayyorlov markazlari, kadrlarni qayta tayyorlash muassasalari, malaka oshirish institutlari va boshqa ta’lim muassasalarining ilmiy-pedagogik salohiyatidan foydalanish evaziga ta’lim berish sifat darajasini oshirish;

- asosiy ta’lim va asosiy ish faoliyati bilan parallel ravishda  
qo’shimcha ta’lim olish imkoniyatini yaratib berish;

- ta’lim oluvchilarni ta’lim olishga bo’lgan ehtiyojini qondirish va  
ta’lim muhitini kengaytirish;

- uzluksiz ta’lim imkoniyatlariniyaratish;

-ta’lim sifatini saqlagan holda yangi prinsipial ta’lim darajasini  
ta’minlash.

Masofaviy o‘qitish jarayonida zamonaviy axborot texnologiyalaridan o‘quv samaradorligini oshirish uchun foydalaniladi: elektron pochta, multimedia, yangiliklar guruhlari, videokonferensiyalar, veb-serverlar. Masofadan o‘qitish uchun asos veb-serverdir, chunki video yoki telekonferensiyalardan foydalangan  
holda o‘qituvchi va talaba o‘rtasida real vaqt rejimida muloqot qilish qobiliyatini yaratish yetarli emas - ta’limda elektron muhiti kerak. O‘qituvchi va talaba o‘rtasidagi aloqa ikki darajada amalga oshiriladi: onlayn aloqa sinf jadvaliga va  
Moodle o‘quv muhitida virtual aloqaga muvofiq. Shunday qilib, ko‘zi ojiz bolalarni o‘qitishda barcha o‘quv materiallari va topshiriqlar saytga katta  
matn formatida joylashtiriladi, ovozli fayllardan foydalaniladi.  
O‘qituvchi turli xil multimedia obyektlarini, turli xil va murakkablikdagi vazifalarni o‘z ichiga olgan o‘quv materiallarini yaratadi. Kurs muallifi har xil turdagi darslarni taqlid qilish qobiliyatiga ega. Masalan, “Ma’ruza” kabi elementdan foydalanib, nafaqat tayyor materialni taqdim etish, balki talaba bilan virtual “Evristik suhbat”ni tashkil qilish mumkin. Kursga qabul qilingan talaba o‘quv materiallari, har bir dars uchun berilgan topshiriqlar, ma’lumot manbalari (taqdimot, tarixiy xarita va hujjat, diagramma, jadval, rasm va animatsiyalar) bilan tanishishi mumkin.

Foydalanilgan adabiyotlar

1. Sh.S.Shoyimova, M.K.Xoshimova,Sh.R.Mirzayeva, M.M.Qo’ziboyeva **“**Ta’lim texnologiyalari”, Darslik. – T.: «IJODPRINT», 2020.-310 bet.

2. O’zbekiston Respublikasi Prezidentining “2022-2026-yillarda mo’ljallangan Yangi O’zbekistonning taraqqiyot strategiyasi to’g’risida”gi Farmoni

3. Sidikova S. D. Theoretical and didactic principles of distance learning  
//ACADEMICIA: AN INTERNATIONAL MULTIDISCIPLINARY RESEARCH JOURNAL. – 2021. – Т. 11. – №. 1. – С. 541-548.

4. Shavkatovna S. D. THE IMPORTANCE OF DISTANCE LEARNING IN THE TEACHING OF" METHODS OF TEACHING MATHEMATICS". – 2021.  
 5. M.Ochilov, N.Ochilova “Oliy maktab pedagogikasi” Toshkent-2008, 260 bet